เคะโมะโนะเฟรนด์ส
เคะโมะโนะเฟรนด์ส () เป็นสื่อแฟรนไชส์ญี่ปุ่นที่ได้รับการสร้างโดยมิเนะ โยชิซากิ นักวาดมังงะ โครงการแรกได้รับการผลิตเป็นเกมบนโทรศัพท์เคลื่อนที่ซึ่งพัฒนาโดยเน็กซอน เปิดให้บริการระหว่างเดือนมีนาคม ค.ศ. 2015 ถึงธันวาคม ค.ศ. 2016 ได้รับการดัดแปลงเป็นมังงะโดยฟรายลงบนนิตยสารเก็กกังโชเน็งเอซของ คาโดกาวะระหว่างเดือนพฤษภาคม 2015 ค.ศ. ถึงมีนาคม ค.ศ. 2017 เกมลำดับที่สองของชุดในวางจำหน่ายโดยบูชิโรดเมื่อวันที่ 26 มกราคม ค.ศ. 2018 ในขณะที่อนิเมะจำนวนสองฤดูกาลได้รับการอนุมัติในการผลิต ชุดภาพยนตร์โทรทัศน์อนิเมะได้รับการผลิตโดยยาโอโยโรซุ ออกอากาศระหว่างเดือนมกราคมมีนาคม ค.ศ. 2017 ซึ่งอนิเมะได้รับการร่วมทุนและถือลิขสิทธิ์โดยครันชีโรล และอนิเมะฤดูกาลที่สองได้รับการผลิตโดยโทมาสันได้รับการอนุมัติและมีกำหนดเปิดฉายในในเดือนมกราคม ค.ศ. 2018
เพื่อน (คีรีบูน)
เพื่อน เป็นสตูดิโออัลบั้มชุดที่ 3 ของ วงคีรีบูน ออกวางแผงครั้งแรกเมื่อปี พ.ศ. 2528 โดยโปรดิวเซอร์ในอัลบั้มชุดนี้ยังคงเป็นคุณปราจีน ทรงเผ่าเช่นชุดที่แล้ว ร่วมกับอ๊อด รณชัย เพลงในอัลบั้มชุดนี้มีจำนวน 12 เพลง โดยได้นำบทเพลงจากศิลปินท่านอื่นๆ มาทำดนตรีใหม่ถึง 4 เพลง ส่วนที่เหลือเป็นฝีมือการแต่งของสมาชิกวงคีรีบูน มีเพลงดังได้แก่ "โอ้รัก, สะพานรัก, อายุไม่สำคัญ, ไม่รู้สิ" และ "เพื่อน" และถือเป็นอัลบั้มแรกของ ต๋อง คมสันต์ มือเบสคนใหม่ของวงที่เข้ามาแทน โหน่ง ไกรฤทธิ์ มือเบสคนแรกของวงที่ลาออกจากวงเพื่อไปดูแลธุรกิจของครอบครัว